text: Bera ótta fyri nýggjum grønum brennievnum
text: #000001
text: Ber til at sløkka eldin, tá vit fara at brúka nýggj grøn brennievni í skipaferðsluni spyrja tríggir danskir sløkkiliðsmenn.
text: #000002
text: Sambært Søfart er stóri spurningurin ella “the missing link”, hvaðani nýggju brennievnini skulu koma frá.
text: #000003
text: Í Danmark eru tey farin at kanna, hvussu brunatrygdin kann varðveitast, tá grønu brennievnini verða tikin í nýtslu í størri mun. Danski stovnurin DBI (Dansk Brand- og sikringsteknisk Institut) hevur sum ein tann fyrsti í heiminum tikið málið upp. Søfart hevur tosað við tríggjar serfrøðingar á stovninum og sett teimum spurningin viðvíkjandi brunatrygd í sambandi við grønu brennievnini. Teir siga, at tað løgna við nýggjum brennievnum er, at tey eru gomul. T.d. er ammoniak ikki ein nýggj uppfinning, Metanol og vetni heldur ikki. Og battaríir eru sum so heldur ikki ein nýggj uppfinning.
text: #000004
text: Tað nýggja er handfaringin av nýggju brennievnunum í mun til diesel. Ammoniak t.d. er sera vandamikið og ikki minst um tað skal niður í maskinrúmið. Her kemur regulverkið í sambandi við nýtsluna av brennievnum inn í mydina og skulu nýggjar reglar gerast og samtykkjast av IMO, og tað fer at taka mong ár fyri ikki at siga áratíggjur at fáa hetta gjørt og góðkent.
text: #000005
text: Tað skal ein heilt nýggjur infrastrukturur til umborð fyri brunatrygdina fyri at kunna gera brúk av nýggju brennievnunum siga teir tríggir serfrøðingarnir við Søfart. Tað snýr seg ikki bara um at byggja eitt skip, sum t.d. siglir við ammoniak. Tú skal eisini hava eina havn í hvørjum enda, sum kann handfara brennievnið, og tú skal hava ein heilan infratruktur aftanfyri.
text: #000006
text: Tað er sum at fara frá einum seglskipi til eitt dampskip. At fara frá nøkrum kendum til nakað ókent. Skipavinnan er greið yvir, at talan er um eina risastóra avbjóðing tó at ikki øll taka hetta í nóg stórum álvara. Men avbjóðingar kann ljóða negativt, men tað kann eisini vera positivt.
text: #000007
text: -Vit hava ein handilsflota, sum altíð hevur brúkt “heavy fuel”. Øll útgerð er teknað og designað til tað. Nú koma so alternativ brennievni og sum so seta onnur krøv. Tí er alt hetta nakað, sum má kannast eitt nú. hvussu eldibrandar, sum stava frá metanol ella ammoniak, kunnu sløkkjast.
text: #000008
text: DBI hevur sett í gongd eina verkætlan, sum skal hyggja eftir mongu avbjóðingunum við at brúka grøn brennievni. Tvs. tey, sum stava frá Power2x-tøknina, har man brúkar vindmylnustreym til at framleiða e-metanol, ammoniak ella vetni. Verkætlanin verður nevnd “Burn Stuff”.
text: #000009
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000010
text: Fólkatingið vitjar SEV í Húsahaga
text: #000012
text: Mannaættin latið upp porturini til helviti
text: #000013
text: Helvtin av orkuni frá vindmyllulundum fer til spillis
text: #000014
text: Oljuprísur uppá 100 dollarar í eygsjón
text: #000016
text: Russland sendir oljutangaskip norður um Sibiria
text: #000017
text: Byggja heimsins størstu vindmylnuhøll í Esbjerg
text: #000018
text: Fyristing tel. 20 80 80 [email protected]
text: #000023